Author: Inštitút pre aproximáciu práva
Last saved by: agenda0
Company: uv sr

Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
28. november 2001
K materiálu č. 7713/2001
K bodu č. 2

     

S T A N O V I S K O

k návrhu nariadenia vlády Slovenskej republiky, ktorým sa ustanovujú podrobnosti o technických požiadavkách a postupoch posudzovania zhody na jednoduché tlakové nádoby    

I
Návrh nariadenia vlády SR, ktorým sa ustanovujú podrobnosti o technických požiadavkách a postupoch posudzovania zhody na jednoduché tlakové nádoby predkladá na rokovanie vlády SR minister práce, sociálnych vecí a rodiny Slovenskej republiky na základe Plánu legislatívnych úloh vlády SR na rok 2001.
II
Cieľom predkladaného návrhu nariadenia vlády SR je aproximácia s právom ES, konkrétne transpozícia smernice Rady č. 87/404/EHS v znení zmien a doplnení. Riadna transpozícia a implementácia smernice bola tiež predpokladom podpísania protokolu P-ECA.
III
Návrh nariadenia vlády SR bol vypracovaný na základe splnomocnenia § 9 ods. 3 a § 12 ods. 5 zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov. Uvedené paragrafy zákona splnomocňujú ministerstvo upraviť nasledovné otázky: podrobnosti o skupinách určených výrobkov, o zmiernení alebo odstránení rizika, ktoré môžu určené výrobky predstavovať, o spôsobe označovania určených výrobkov, o uvádzaní jednotlivých skupín určených výrobkov na trh, o postupoch a úkonoch, ktoré sa musia splniť pri posudzovaní zhody, obsahu technickej dokumentácie a obsahu vyhlásenia zhody v závislosti od použitých postupov posudzovania zhody.
IV
Problematika upravená nariadením vlády patrí medzi priority harmonizácie práva uvedené v článku 70 Európskej dohody o pridružení ako aj medzi oblasti vymenované v Bielej knihe (kapitola č. 2 – voľný pohyb a bezpečnosť priemyselných výrobkov).Uvedená problematika je zároveň predmetom aproximácie práva podľa NPAA, Partnerstva pre vstup a screeningu.
V
Keďže predkladateľ materiálu zapracoval a zohľadnil všetky pripomienky z predchádzajúceho legislatívneho procesu týkajúce sa predovšetkým rozšírenia subjektov „autorizovanej osoby“ (pôvodný § 19) ako aj doplnenia úplného znenia tabuľky zhody, Sekcia Inštitút pre aproximáciu práva neuplatňuje k návrhu žiadne pripomienky.

Bratislava | 23.11.2001
Vypracoval: | Mgr. Peter Baranay
Tel.: | 57295608

JUDr. Mária Krošlákovágenerálna riaditeľka